Ennek fényében a Bizottság egy keretet javasol, amely szigorúbb feltételeket határoz meg a vízumok feldolgozásra olyan esetekben, amikor valamely harmadik ország nem működik együtt megfelelően a visszafogadás terén. Ebben az összefüggésben figyelembe fogják venni az Európai Uniónak az érintett harmadik országgal fennálló általános kapcsolatait is.

Ebben az összefüggésben arra hívtak fel, hogy a vízumpolitika játsszon hatékonyabb szerepet az EU harmadik országokkal folytatott együttműködésében, különösen a migráció kezelésében, emlékezve ara is, hogy a visszatérésre kötelezett irreguláis migránsok egy része jogszerűen, vízummal lépett be az EU-ba, ám aztán túllépte a vízumban engedélyezett tartózkodási időt. Ennek megfelelően az Európai Tanács 2017. júniusban felszólított a „harmadik országokkal folytatott vízumpolitika újraértékelésére, ha szükséges”, ami a valódi haladás elérésének eszköze lehet a visszaküldési és visszafogadási politika területén

A Vízumkódex módosítására vonatkozó javaslat fő szempontjainak bemutatásán túl ez a közlemény meghatározza a vízuminformációs rendszer átdolgozása során kezelendő célokat is, amelyek majd tavasszal, a folyamatban lévő műszaki tanulmányok és hatásvizsgálatok befejezését követően kerülnek bemutatásra.

Mindezen okok miatt itt az ideje, hogy ismét megvizsgáljuk a közös vízumpolitikát és hozzáigazítsuk azt napjaink kihívásaihoz és lehetőségeihez, miközben biztosítjuk azt is, hogy elérje a két fő célkitűzését, nevezetesen: a jogszerű utazás megkönnyítését és az irreguláris migráció és a biztonsági fenyegetések kezelését.

Az EU közös vízumpolitikája a schengeni vívmányok lényeges eleme és az EU integrációjának egyik legtöbbre értékelt eredménye. A vízumpolitika az idegenforgalmat és az üzleti tevékenységet előmozdító eszköz, és annak is kell maradnia, miközben megakadályozza a biztonsági kockázatokat és az EU-ba irányuló illegális migráció kockázatát.

3.2. A vízumdíj felülvizsgálata

A szokásos vízumdíjat 2006 óta nem módosították. A Bizottság javasolja a díj felemelését, mert az hozzájárul a növekvő számú vízumkérelmek feldolgozásának hatékonyabbá tételéhez és lehetővé teszi a tagállamok számára, hogy megfelelő szintű konzuli személyzetet tartsanak fenn a kérelmek gyorsabb feldolgozása érdekében. A díj felemelése indokolt a személyzeti (mind a külföldi, mind a helyben felvett személyzet) költségek, a helyiségek, berendezések, a személyzet képzése és az informatikai rendszerek fejlesztése és fenntartása költségeinek fedezésére.

A vízumdíj felemelése azért is szükséges, hogy (i) javítsák a vízumfeldolgozás hatékonyságát a biztonsági és az illegális migrációs kockázatok feltárása érdekében; (ii) tovább frissítsék a tagállamok informatikai berendezését és szoftvereit; és (iii) gyors és ügyfélbarát eljárásokat biztosítsanak a vízumkérelmezők számára. Emellett hozzájárul a széles körű konzuli lefedettség fenntartásához az egész világon. E tekintetben a Bizottság rugalmasabb folyamatot is javasol a vízumdíj jövőbeli felülvizsgálatára.

A vízumdíj Bizottság által ajánlott emelése azonban mérsékelt, célja, hogy a tagállamok bevételei megfelelően emelkedjenek a vízumfeldolgozás és a biztonság integritásának támogatásához anélkül, hogy ez a vízumkérelmezők túlnyomó többsége számára elrettentő hatással járna.

3.3. Összehangolt megközelítés bevezetése a többszöri belépésre jogosító, hosszú távra érvényes vízumok kiadásában

A többszöri belépésre jogosító vízumok lehetővé teszik, hogy birtokosuk a vízum érvényességi ideje alatt többször beutazzon az EU-ba. Ezek a gyakori látogatások pozitívan hozzájárulnak az EU gazdaságához és növekedéséhez, az emberek közötti kapcsolatokhoz és a kulturális cserékhez. A többszöri belépésre jogosító vízumokra vonatkozó jelenlegi szabályok azonban a vízumok kiadása során széles körű mérlegelési jogkört biztosítanak a tagállamok konzulátusai számára. Ez a vonzó (idegenforgalmi) piacokon a tagállamok közötti versenyhez, a harmadik országokkal kötött kétoldalú megállapodásokhoz vagy egyezségekhez, továbbá a vízumkérelem több tagállamban történő benyújtásához („visa shopping”) vezethet. Ezek a gyakorlatok aláássák a közös vízumpolitika alapelveit és nem kedveznek a kereskedelemnek és a gazdaságnak. Ennek egyik oka az, hogy megbízható és rendszeresen utazó üzletemberekkel is előfordulhat, hogy vízumot kell kérniük minden egyes alkalommal, amikor utazniuk kell. Ezen túlmenően az a bizonytalanság, amivel a kérelmezők szembenéznek a többszöri belépésre jogosító vízum iránti kérelem benyújtásakor, arra ösztönözheti őket, hogy hamisan töltsék ki a kérelmüket. A Bizottság ezért kötelező szabályokat javasol a többszöri belépésre jogosító vízumok tekintetében, amelyek lehetővé tennék, hogy a pozitív vízumelőzményekkel rendelkező kérelmezők számára egyre növekvő (1 évtől legfeljebb 5 évig terjedő) érvényességi idejű többszöri belépésre jogosító vízumot adjanak ki a későbbi vízumkérelmek során.

3.4. Egyszerűbb vízumeljárások és a rövid távú idegenforgalom elősegítése

A vízumpolitika egyik általános célkitűzésével is foglalkozni kell, nevezetesen az utazás megkönnyítésével a törvényes keretek között utazók számára. Ebben a kérdésben a Bizottság az átdolgozott Vízumkódexben szereplő egyes javaslatok fenntartását javasolja, amelyek célja a vízumkérelmezési eljárások egyszerűsítése. Ezek közé tartozik a vízumkérelem korábban való benyújtásának, valamint a vízumkérelem elektronikus kitöltésének és aláírásának lehetővé tétele, és a kérelem elbírálására nyitva álló határidők lerövidítése.

A Bizottság azt is javasolja, hogy vezessenek be bizonyos mértékű rugalmasságot a jóhiszemű kérelmezők esetében, ami támogatja a rövid tartamú turizmust és ösztönzi a gazdasági növekedést az EU-ban. Ez magában foglalná azt is, hogy lehetővé teszik a tagállamok számára, hogy egy különleges rendszer keretében – ideiglenesen és szigorú feltételek mellett – egyszeri belépésre jogosító vízumokat adjanak ki a külső határokon. Az ilyen rendszer keretében kiadott vízum csak a kiállító tagállamban érvényes egy belépésre és legfeljebb 7 napos tartózkodásra.

4. A MEGERŐSÍTETT BIZTONSÁG FELÉ A VÍZUMINFORMÁCIÓS RENDSZER FELÜLVIZSGÁLATA ÉS AZ INTEROPERABILITÁS TELJES KIHASZNÁLÁSA RÉVÉN

A vízumrendszer alapját képező keret egy másik fontos összetevője a vízuminformációs rendszer (VIS). 2011 óta a VIS technológiai megoldásként működik, amely előmozdítja a vízumkiadási eljárást és segíti a tagállamok hatóságait abban, hogy (i) gyorsan és hatékonyan ellenőrizzék az olyan harmadik országbeli állampolgárokkal kapcsolatban megkívánt információt, akiknek vízumra van szükségük ahhoz, hogy beutazzanak az EU-ba; és (ii) döntsenek a vízumkérelmekről. A 2020-tól üzemelő határregisztrációs rendszer (EES), amiről úgy gondolják, hogy teljes mértékben kölcsönösen átjárható lesz a VIS-sel, azáltal javítja a VIS működését, hogy információt szolgáltat arról, hogy a harmadik országbeli állampolgárok hogyan használták fel a vízumukat, és segítséget nyújt a schengeni térséget korábban már meglátogatott vízumbirtokosok jóhiszeműségének megállapításához.

A VIS egyben része volt az információs rendszerek interoperabilitását tükröző szélesebb folyamatnak. Ez a folyamat vezetett az interoperabilitási javaslathoz, hogy az uniós informatikai rendszerek intelligensebb és hatékonyabb módon működjenek együtt a biztonság, a határigazgatás és a migrációkezelés területén. Az interoperabilitás lényege egy egységes EFS-ETIAS-VIS platform, amely hatalmas előrelépést jelent majd a vízumokkal, a biztonsággal, valamint a határigazgatással és a migrációkezeléssel kapcsolatos adatgyűjtésben és információcserében. Az egységes platform (az európai keresőportál) lehetővé teszi, hogy egyetlen keresést kelljen végezni és különböző rendszerekből kapjanak eredményeket. Ez ugyanakkor elősegíti a vízumkérelmezők hatékonyabb háttérellenőrzését, hozzájárulva ezzel a belső határellenőrzés nélküli térség biztonságának növeléséhez. Ebben az összefüggésben a VIS jogi keret közelgő, tavasszal bemutatásra kerülő felülvizsgálata konkrét interoperabilitási intézkedéseket fog tartalmazni a vízumkiadás hatékonyságának növelése érdekében (lásd: 4.1. pont). A javaslat várhatóan más, a VIS 2016-os értékelése során azonosított kérdést is kezel majd (lásd: 4.2. és 4.3. pont). Folyamatban van a VIS-javaslat előkészítő munkája, beleértve a technikai vizsgálatokat és egy hatásvizsgálatot, amely az alapvető jogokra gyakorolt hatást is elemzi.

4.1. Az ellenőrzések javítása a vízumfeldolgozás terén az interoperabilitás segítségével

A jelenlegi szabályok szerinti a konzulátusok csak a schengeni információs rendszerben (SIS) kötelesek ellenőrizni a vízumköteles utazókat annak meghatározásához, hogy a vízumkérelmező belépési tilalom alatt áll-e. Jelenleg nem kötelesek ellenőrizni a vízumkérelmezőket semmilyen más rendelkezésre álló uniós adatbázisban (pl. EURODAC), sem az Interpol ellopott és elveszett úti okmányok adatbázisában vagy figyelmeztető jelzésekkel társított úti okmányokat tartalmazó adatbázisában. Az ETIAS működésbe lépése után az EU-ba vízummentesen utazókat az összes vonatkozó EU-adatbázisban háttérellenőrzésnek vetik alá.

Tehát, hogy jobban megelőzzék a biztonsági és migrációs kockázatokat, miközben tiszteletben tartják az uniós intézkedés szükségességének és arányosságának elvét, a Bizottság megvizsgálja, hogy szükséges-e módosítani a vízumfeldolgozásra vonatkozó szabályokat annak biztosítására, hogy legalább hasonló háttérellenőrzéseket végezzenek a vízumköteles és a vízummentesen utazók tekintetében.

Miután működésbe lép, az európai keresőportál lehetővé teszi az illetékes hatóságok, köztük a vízumot kibocsátó hatóságok részére azt, hogy egyetlen keresést végezzenek és az eredményeket minden olyan rendszerből megkapják, amihez jogosultak hozzáférni (beleértve az EURODAC-ot, EFS-t, az Európai Bűnügyi Nyilvántartási Információs Rendszert: harmadik országok állampolgárai), ahelyett, hogy külön-külön kellene keresniük az egyes rendszerekben. Az európai keresőportál hozzá fog járulni a biztonsági és illegális migrációs kockázatok felderítéséhez a vízumkiadási eljárásban azáltal, hogy gyors és hatékony háttérellenőrzés elvégzését teszik lehetővé a vízumot kezelő tisztviselők számára a vízumkérelmezők tekintetében.

Az interoperabilitási javaslat célja, hogy megkönnyítse a többszörös személyazonosság kimutatását és a személyazonossággal való visszaélés elleni küzdelmet. Az interoperabilitási funkció használata révén a kérelmet feldolgozó vízumhatóság automatikus értesítést kap, ha a kérelmező többféle személyazonosság alatt ismert, és így képesek lesznek megtenni a megfelelő intézkedéseket.

4.2. A határigazgatás és migrációkezelés terén meglevő hézagok megszüntetése: a hosszú távú tartózkodásra jogosító vízumok és tartózkodási okmányok felvétele a VIS-be